Na osnovu Zakona o raseljenim licima i povratnicima u Federaciji Bosne i Hercegovine i izbjeglicama iz Bosne i Hercegovine („Službene novine FBiH“, broj: 15/05), federalni ministar raseljenih osoba i izbjeglica, donosi:

**PROGRAM**

**„Zapošljavanje povratnika u maloj privredi za 2020. i 2021. godinu“**

**Član 1.**

**(predmet programa)**

Ovim Programom se utvrđuju uslovi, kriteriji i postupak za dodjelu nepovratnih finansijskih sredstava pravnim i fizičkim licima koja su osnovana kao poslovna, sa ciljem ostavrivanja profita vršenjem registrirane djelatnosti, za sufinansiranje projekata izgradnje i rekonstrukcije poslovnih objekata, nabavku osnovnih i obrtnih sredstava, opreme, alata i investicije u cilju zapošljavanja povratnika (u daljem tekstu: Program).

**Član 2.**

**(pravo na dodjelu sredstava)**

1. Pravo na dodjelu sredstava imaju sljedeća pravna i fizička lica koja su osnovana kao poslovna, odnosno su osnovana sa ciljem ostvarivanja profita vršenjem registrirane djelatnosti:
2. **Privredni subjekti** **registrirani po važećim zakonskim propisima na teritoriji Bosne i Hercegovine: mikro, mala i srednja preduzeća, koja danom apliciranja u radnom odnosu imaju minimalno jednog a maksimalno 15 zaposlenika, i koja će zaposliti minimalno jednog a najviše pet (5) novih zaposlenika iz kategorije povratnika na osnovu ovog Programa.**

Dokazi:

- Rješenje o registraciji ili aktuelni izvod iz sudskog registra.

- Lista osiguranih lica obveznika za predhodni mjesec u odnosu na dana apliciranja, izdata od nadležne poreske uprave.

- lzjava o spremnosti stalnog zapošljavanja maksimalno do 5 novih radnika/povratnika

1. **Obrtnici (fizička lica), poslovna udruženja, zadruge i zadružni savezi,** **registrirani po važećim zakonskim propisima na teritoriji Bosne i Hercegovine, koji danom apliciranja u radnom odnosu imaju minimalno jednog a maksimalno 10 zaposlenika, i koji će zaposliti minimalno jednog a najviše pet (5) novih zaposlenika iz kategorije povratnika na osnovu ovog Programa.**

Dokazi:

- Rješenje o registraciji ili aktuelni izvod iz sudskog registra.

- Lista osiguranih lica obveznika za predhodni mjesec u odnosu na dana apliciranja, izdata od nadležne poreske uprave.

- lzjava o spremnosti stalnog zapošljavanja maksimalno do 5 novih radnika/povratnika

1. Pravo na dodjelu sredstava imaju poslovni subjekti iz stava (1) ove tačke ako imaju sjedište ili registrovanu poslovnu jedinicu na području:
2. **Entiteta Republika Srpska**,
3. Općina entiteta Federacija Bosna i Hercegovina: Odžak, Orašje, Čelić, Doboj Istok, Kalesija, Kladanj, Lukavac, Sapna, Teočak, Goražde , Foča FBiH, Pale FBiH, Prozor-Rama, Ravno, Stolac, Bosansko Grahovo, Drvar, Glamoč, Kupres, Livno, Ključ, Bosanski Petrovac, Sanski Most, Bosanska Krupa, Bužim, Busovača, Fojnica, Gornji Vakuf/Uskoplje, Donji Vakuf, Dobretići, Jajce, Kiseljak, Doboj Jug, Maglaj, Olovo, Vareš, Zavidovići i Žepče.
4. Ukoliko podnosilac prijave ne ispuni naprijed navedene uslove, prijava neće biti uzeta u dalje razmatranje

**Član 3.**

**(namjena utroška nepovratnih sredstava)**

1. Nepovratna sredstva mogu se koristiti za:
2. izgradnju, obnovu i rekonstrukciju poslovnih objekata,
3. kupovinu nekretnina potrebnih za obavljanje poslovne djelatnosti,
4. nabavku osnovnih sredstava,
5. nabavku opreme i alata,
6. ulaganje u obrtna sredstva do 20% od ukupno odobrenog iznosa korisniku od stane Ministarstva;
7. Svako korištenje odobrenih sredstva suprotno namjenama utvrđenim stavom 1. ovog člana smatra se nenamjenskim.

**Član 4.**

**(ciljevi koji se žele postići)**

(1) Ciljevi koji se žele postići su:

1. Ekonomska održivost povratnika kroz zasnivanje radnog odnosa

Pravna i fizička lica koji budu korisnci Programa, status zaposlenika iz kategorije povratnika će dokazivati sljedećim dokumentima, koje će nakon potpisivanja ugovora i zapošljavanja istih, biti u obavezi dostaviti ministarstvu:

* + Potvrda nadležne općinske službe o statusu povratnika, ne starija od 30 dana.
	+ Izvještaj iz CIPS evidencije o stalnom mjestu prebivališta, ne stariji od 30 dana.
	+ Lista osiguranih lica za obveznika za predhodni mjesec u odnosu na prijavu na javni poziv, izdata od Poreske uprave. Ova lista mora biti uvećana za broj jednak broju novouposlenih po Programu u odnosu na Listu dostavljenu na dan prijave na Javni poziv.

(2) Korisnici pomoći su dužni novouposlene radnike/povratnike zadržati u stalnom radnom odnosu **minimalno 36 mjeseci** od dana zapošljavanja.

**Član 5.**

**(kriterij za odabir korisnika)**

|  |  |  |  |  |
| --- | --- | --- | --- | --- |
| Rb | Kriterij | Uslovi | Br. bodova | Izvor verifikacije |
|  |
|  |
| 1. | Djelatnost koju obavlja: | Proizvodna | 10 | Rješenje o registraciji ili aktuelni izvod iz sudskog registra i Biznis plan - Projekat  |
| Uslužna i ostale | 5 |
| 2. | Broj trenutno zaposlenih iz ranjivih kategorija stanovništva (invalidi/ RVI, demobilisani borci, članovi šehidske porodice, odnosno porodice poginulih boraca, osobe sa posebnim potrebama) | 2 i više zaposlena | 6 | Potvrda/uvjerenje izdata od nadležne institucije kojom se dokazuje da zaposlenik pripada jednoj od definisanih ranjivih kategorija, Lista osiguranih lica |
| 1 zaposleni | 3 |
|  |  |
| 3.  | Broj trenutno zaposlenih iz kategorije povratnika | Svaki zaposlenik- povratnik | 5 |  Izjava uz priložene Potvrde službe o statusu povratnika i Izvještaj iz CIPS evidencije o stalnom mjestu prebivaišta ne stariji od 30 dana od dana podnošenja prijave na javni poziv, Lista osiguranih lica |
| 4. | Broj novih radnika/ povratnika koji se planira zaposliti na osnovu ovog programa | Svaki novouposleni povratnik | 2 | Izjava, Lista osiguranih lica |
| 5. | Dosadašnji poticaji od strane Ministarstva  | Podnosilac prijave nije bio korisnik poticaja | 40 | Izjava i Baza podataka ministartsva |
| Podnosilac prijave je bio korisnik poticaja u iznosu/ vrijednosti do10.000,00 KM \_\_\_\_\_\_\_\_\_\_\_\_\_\_\_\_\_Podnosilac prijave je bio korisnik poticaja u iznosu/ vrijednosti od 10.001,00 KM do 30.000,00 KM  | 2010 |
| Podnosilac prijave je Bio korisnik poticajau iznosu/ vrijednostipreko 30.000,00 KM | 0 |
| 6.  | Vlastita ulaganja u odnosu na investiciju |  Preko 60% do 60% do 40% do 20% od 1 do 10% | 30201510 5 | Izjava, Finansijski plan ulaganja u investiciju. Biznis plan |
| 7. | Obezbjeđena dodatna srestava za buduću investiciju iz drugih izvora u odnosu na ukupnu investiciju, ne uključujući vlastita srdstva niti sredstva planirana od FMROI |  Preko 60% od 41 do 60% od 21 do 40% od 11 do 20% od 1 do 10% | 30201510 5 | Izjava, Finansijski plan ulaganja u investiciju uz relevante dokaze, Biznis plan |
| 8.  | Preporuka lokalne zajednice | Izdata od strane općine u kojoj se realizuje investicija  | 5 | Preporuka |
| 9. | Dosadašnje aktivnosti u oblasti povratka | opisno | do 10 bodova | Izjava uz dokaze |
| 10. | Bodovanje na terenu  | Održivost projekta (dugoročna stabilnost biznisa koja osigurava rast i nova radna mjesta, i sl.). | do 30 bodova | Zapisnik komisije na osnovu zapažanja kod korisnika i na osnovu intervjua sa korisnikom |

Korisnici donacija (poticaja) koji nisu adekvatno opravdali utrošak ranije odobrenih sredstava mogu biti isključeni iz procedure odabira korisnika.

**Član 6.**

**(iznos sredstava koji se dodjeljuje)**

1. Sredstva za namjene iz člana 3. ovog Programa dodjeljivaće se u iznosu koji je srazmjeran broju novozaposlenih povratnika koje će korisnik zaposliti, a maksimalan iznos ne može biti veći od 100.000,00 KM (slovima: stohiljada KM).
2. Iznos sredstava po jednom novozaposlenom zavisi od djelatnosti u kojoj ce novozaposleni raditi, prema sljedećem rasporedu:
	1. proizvodna djelatnost 20.000,00 KM
	2. uslužna djelatnost od 12.500 do18.500,00 KM, prema sljedećem:
3. popravak motornih vozila i drugih mašina i opreme, servis kućanskih i dr. aparata i sl. 18.500,00 KM
4. transport i prevoz putnika i robe, lične usluge (frizer, kozmetičar, brijač, krojač, kuhar, tapetar, moler, i sl.) 15.000,00 KM
5. građevinrastvo, trgovina na veliko i malo, hoteljijerstvo i ugostiteljstvo, finansijske usluge i osiguranje, knjigovodstvo, pravne i računovodstvene djelatnosti, posredovanje nekretninama, informacijske uslužne djelatnosti, sručne, naučne i tehničke djelatnosti, djelatnost privatne zaštite, usluge čišćenja i održavanja, i sl 12.500,00 KM
6. druge ne nabrojane uslužne djalatnosti 12.500,00 KM
7. Troškovi koji se priznaju odnose se isključivo na direktne troškove nastale realizacijom namjene definisane u članu 3. ovog Programa. U navedene troškove, mogu spadati i troškovi izdavanja bankovne garancije korisnika.

Član 7.

**(dodjela sredstava)**

1. Sredstva se dodjeljuju po konačnoj rang listi maksimalno do iznosa utvrđenog u ovom Programu, do raspodjele ukupnih sredstava predviđenih za ove namjene.
2. U slučaju jednakog broja bodova prednost ima kandidat koji je dobio više bodova po slijedećim kriterijima za bodovanje korisnika:
	1. novozaposleni radnici
3. U slučaju da i nakon provedene procedure iz stava (2) ovog člana korisnici imaju isti broj bodova, konačnu odluku donosi Komisija za odabir korisnika (u daljem tekstu: Komisija).

**Član 8.**

**(način prijave i potrebna dokumentacija)**

1. Odabir korisnika vrši Ministarstvo putem javnog poziva.
2. Javni poziv se objavljuje u najmanje jednom dnevnom listu i web stranici Ministarstva.
3. Kandidat prilikom prijave na Javni poziv **OBAVEZNO** dostavlja:
	* + 1. **PRIJAVNI OBRAZAC** čitko popunjen, ovjeren i potpisan, koji je dostupan na web stranici Ministarstva [www.fmroi.gov.ba](http://www.fmroi.gov.ba) ili se može preuzeti lično u prostorijama Ministarstva na adresi: Terezije 56. Sarajevo, koji čini sastavni dio ovog Programa.
			2. **FINANSIJSKI PLAN ULAGANJA** čitko popunjen, ovjeren i potpisan, koji je dostupan na web stranici Ministarstva [www.fmroi.gov.ba](http://www.fmroi.gov.ba) ili se može preuzeti lično u prostorijama Ministarstva na adresi: Terezije 56. Sarajevo, koji čini sastavni dio ovog Programa.
			3. **OBAVEZNU DOKUMENTACIJU**:
			4. **Rješenje o registraciji** **ili aktuelni izvod iz sudskog registra**. Original ili ovjerena kopija. Ovjera ne starija od 3 mjeseca;
			5. **Uvjerenje/potvrdu** o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od Poreske uprave ne starije od tri mjeseca od dana podnošenja prijave;
			6. **Lista osiguranih lica** za obveznika za predhodni mjesec u odnosu na prijavu na javni poziv, izdata od Poreske uprave; Original ili ovjerena fotokopija.
			7. **Biznis plan, projekat/program za djelatnost, ili sažetak projekta/ programa** sa priloženim dokazimao vrijednosti investicije-ulaganja, postojecoj imovini i resursima potrebnim za djelatnost, kao što su: zemljište, objekti i druga materijalna sredstva, te posebnim obrazloženjem očekivanih rezultata u slučaju realizacije projekta i procjenom mjerljivih efekata koji idu u prilog stvaranju preduslova za zapošljavanje povratnika.
			8. **lzjava o spremnosti stalnog zapošljavanja** maksimalno do 5 novih radnika/povratnika, sa navođenjem tačnog broja radnika/povratnika koje će uposliti u periodu od 6 mjeseci od dana dobivanja sredstava. U izjavi također navesti da će novouposleni radnici iz povratničke populacije biti zadržani u radnom odnosu najmanje 36 mjeseci od dana upošljavanja; Izjava mora biti ovjerena i potpisana od strane ovlaštene osobe podnosioca prijave.
			9. **Kopija Ugovora o otvorenom transakcijskom računu** sa poslovnom bankom;
			10. **Izjava o ranijem korištenju grant sredstava FMROI**. U izjavi podnosilac prijave obavezno izjavljuje da li je bio (ili nije bio) korisnik finansijskih sredstava ili drugih oblika pomoći za održiv povratak od strane Federalnog ministarstva raseljenih osoba i izbjeglica. Ukoliko je bio korisnik, obavezno u izjavi navodi koju vrstu pomoći je dobio, za koje namjene i koje ukupne vrijednosti u KM. Izjava mora biti ovjerena i potpisana od strane ovlaštene osobe podnosioca prijave. Tačnost izjave će provjeriti Ministarstvo, u slučaju da se utvrdi da je data Izjava u neskladu sa postojećom bazom podataka Ministarstva, ili je data lažna izjava, Ministarstvo zadržava pravo da aplikanta/ podnosioca prijave isključi iz dalje procedure Javnog poziva.
4. **DOKUMENTACIJA ZA BODOVANJE:**
	* + 1. **Potvrda/uvjerenje** izdata od nadležne institucije kojom se dokazuje pripadnost ranijivim kategorijama za svakog od postojećih zaposlenika koji pripada jedoj od sljedećeih definisanih kategorija: invalidi/ RVI, demobilisani borci, članovi šehidske porodice/ porodice poginulih boraca, osobe sa posebnim potrebam, original ili ovjerena kopija.
			2. **lzjava o spremnosti sufinansiranja projekta/ investicije,** izraženo u ukupnom iznosu u KM, u odnosu na ukupna ulaganja/ investiciju; U izjavi podnosilac prijave navodi da je spreman sufinansirati projekat u procentu do \_\_% shodno ukupnoj vrijednosti projekta za koji je aplicirao. Izjava mora biti ovjerena i potpisana od strane ovlaštene osobe podnosioca prijave.
			3. **Izjava** o obezbjeđenju dodatnih srestava za buduću investiciju iz drugih izvora u odnosu na ukupnu investiciju, ne uključujući vlastita srdstva niti sredstva planirana od FMROI. Izjava mora biti ovjerena i potpisana od strane ovlaštene osobe podnosioca prijave.

Uz izjavu podnosilac prijave na javni poziv obavezno prilaže relevantan dokaz: **Potvdu** o učešću u projektu sa tačnim iznosom finansiranja, **potpisan Ugovor**, potpisano **pisno namjere** i sl..Navedeni dokumenti moraju biti originali ili ovjerene kopije.

* + - 1. **Izjava** podnosioca na javni poziv o trenutnom broju zaposlenika iz kategorije povratnika, ovjerena i potpisana od strane ovlaštene osobe podnosioca prijave na javni poziv.

Uz izjavu podnosilac prijave obavezno prilaže **Uvjerenje o pripadnosti povratničkoj populaciji** za stalno uposlene radnike ukoliko ih imaju na evidenciji uposlenih izdato od nadležne službe i **Izvještaj iz CIPS evidencije** o stalnom mjestu prebivališta. Uvjerenje i Izvještaj CIPS trebaju biti izdati od nadležnih organa i ne smiju biti stariji od 30 dana od dana prijave na javni poziv.

* + - 1. **Preporuka** lokalne zajednice za projekat kojim aplicira, izdata od općine za koju se aplicira. Original ili ovjerena kopija.
			2. **Izjava- opis dosadašnjih aktivnosti u procesu povratka** podnosioca prijave, s posebnim osvrtom na doprinos koji je postignut u segmentu zapošljavanja povratnika (dostaviti dokaz za opisane aktivnosti), ovjerena i potpisana od strane ovlaštene osobe podnosioca prijave na javni poziv.
			* **Pored navedene dokumentacije za bodovanje, bodovat će se i obavezni dokumenti pod redni brojevima: 1, 3, 4, 5,** i **7**.
1. Podnosilac prijave obavezno popunjava sve rubrike Prijavnog obrasca i obrazca- Finansijski plan ulaganja, zaokružuje ponuđene opcije upita i odgovara za vjerodostojnost svih unesenih navedenih podataka. Samo ovako uneseni podaci će se koristiti prilikom vrednovanja prijave.
2. Nepotpune, neuredne i neblagovremene prijave neće biti predmet daljeg razmatranja.
3. Prijave na Javni poziv će se bodovati na osnovu dostavljenog Prijavnog obrasca i obrazca- Finansijski plan ulaganja, uz uvid u priloženu dokumentaciju.
4. U slučaju ne slaganja podataka u Prijavnom obrazcu, Finansijskom planu i priloženoj dokumentaciji, relevantnim će se smatrati podaci iz priložene dokumentacije, u kojem slučaju postoji mogućnost da se takva prijava dalje ne razmatra zbog neuredosti.
5. Dostavljanje se vrši preporučeno ili dostavljaju licno na adresu: *Federalno ministarstvo raseljenih lica i izbjeglica, Hamdije Čemerlića 2, 71000 Sarajevo*  NE OTVARATI – prijava po javnom pozivu:Program zapošljavanja povratnika u maloj privredi za 2020. i 2021. godinu.
6. Sve dodatne informacije vezane za Javni poziv mogu se dobiti svakim radnim danom na brojeve telefona: 033/218 266.
7. Rok za dostavu prijave je **30 dana** od dana objavljivanja javnog poziva u dnevnim novinama.

**Član 9.**

**(razmatranje prijave i odlučivanje)**

1. Postupak razmatranja prijava vrši Komisija koju imenuje Ministar.
2. Komisija razmatra prispjele prijave u pogledu ispunjavanja općih kriterija u skladu sa Javnim pozivom, te sačinjava listu prijava koje ispunjavaju opće uslove.
3. Sve prijave koje ispunjavaju opće uslove vrednuju se na osnovu kriterija iz ovog programa i dodjeljuju im se bodovi na osnovu dokumentacije koju su priložili uz prijavu.
4. U svom radu Komisija može, po potrebi, a radi što objektivnijeg vrednovanja pojedinih prijava zatražiti konsultacije eksperata iz datih oblasti, kao i dodatno pojašnjenje od strane prijavljenog.
5. Komisija će izvršiti provjeru prijava koje ispunjavaju opće uslove i na licu mjesta ( na terenu), kojom prilikom će, također, dodjeljivati bodove za kvalitet projekta/ programa.
6. Zbir bodova na osnovu dokumentacije i na osnovu uvida i dodjele bodova sa lica mjesta za kvalitet programa/ projekta predstavlja konačan broj bodova za jednog aplikanta.

**Član 10.**

**(način dodjele sredstava)**

1. Nakon izvršenog bodovanja prispjelih prijava koje ispunjavaju uslove iz Javnog poziva, Komisija će predložiti Prijedlog odluke o utvrđivanju rang liste potencijalnih korisnika pomoći, razvrstanu prema korisnicima iz člana 2 ovog programa, a ista će uključivati:
* „Listu potencijalnih korisnika koji ispunjavaju opće kriterije“.

Navedena lista/tabela će sadržavati opće podatke, naziv projekta za koji je aplicirao, kao i ukupan broj bodova.

* „Listu podnosilaca prijava koji ne ispunjavaju opće kriterije“.

Navedena lista/tabela će sadržavati opće podatke i obrazloženje o razlozima odbijanja prijava aplikanata kao neosnovanih, nepotpunih ili prijava pristiglih izvan roka.

1. Odluka o utvrđivanju rang liste potencijalnih korisnika pomoći objavit će se na oglasnoj ploči Federalnog ministarstva raseljenih osoba i izbjeglica, Terezije 56, Sarajevo, web stranici Ministarstva [www.fmroi.gov.ba](http://www.fmroi.gov.ba) a obavještenje o objavi u dnevnim listovima koji izlaze na prostoru Bosne i Hercegovine – Obavještenje o objavi Odluke.
2. Na objavljenu Odluku o utvrđivanju rang liste potencijalnih korisnika pomoći moći će se podnijeti prigovor u roku od 15 dana od dana objavljivanja Odluke.
3. Prigovori će se podnositi Komisiji za razmatranje prigovora, koju će posebnim rješenjem imenovati federalni ministar raseljenih osoba i izbjeglica.
4. Komisija za razmatranje prigovora će nakon što osnovane prigovore uvaži, sačiniti prijedlog konačne rang liste uvažavajući opravdane prigovore te iste uputiti federalnom ministru raseljenih osoba i izbjeglica na razmatranje radi donošenje Odluke o utvrđivanju konačne rang liste potencijalnih korisnika.
5. Konačnu odluku o utvrđivanju rang liste korisnika donosi Federalni ministar raseljenih osoba i izbjeglica na prijedlog Komisije za razmatranje prigovora. Ista će biti objavljena na web stranici Ministarstva.

**Član 11.**

**(Garancija namjenskog utroška sredstava )**

1. Korisnici će biti dužni garantovati namjenski utrošak sredstava u 100% iznosu, na period minimalno 36 mjeseci od dana potpisivanja ugovora, na način da prvih 18 mjeseci garantuju bezuslovnom bankarskom garancijom, a drugih 18 mjeseci garantuje sa dvije bjanko potpisane i ovjerene mjenice sa klauzulom „bez protesta“ te sa jednim platnim nalogom korisnika sa ovlaštenjima za popunu istog i mjeničnom izjavom u 100% iznosu koji sufinansira Ministarstvo za period od dana isteka garancije do ispunjenja svih Ugovorom preuzetih obaveza.
2. U slučaju da korisnici u ostavljenom roku ne uspiju obezbjediti garanciju banke i zahtijevanu mjenicu, potpisani ugovori o dodjeli sredstava postaju ništavni.

**Član 12.**

**(izvještavanje o utrošku sredstava)**

1. Korisnici sredstava će potpisati Ugovor o namjeskom utrošku sredstava kojim će se definisati svi uslovi za realizaciju ovog Programa.
2. Korisnici sredstava obavezni su dodijeljena sredstva koristiti namjenski i dužni su dostaviti izvještaj na sa kompletnom dokumentacijom kojom se dokazuje namjenski utrošak sredstava za cijeli program, bez obzira na izvor finansiranja,najkasnije u roku do 30 dana od dana isteka roka predviđenog za realizaciju programa definisanog u ugovoru koji potpisuje Ministarstvo sa krajnjim korisnikom.
3. Ministarstvo vrši nadzor namjenskog trošenja sredstava odobrenim korisnicima na osnovu dostavljenih izvještaja, a po potrebi i neposredno kod korisnika sredstava. Za tu namjenu kao polazište se koriste valjani izvori verifikacije navedeni u samoj prijavi.
4. U slučaju nenamjenskog utroška sredstava, Ministarstvo pokreće postupak za vraćanje istih.
5. Dokumentacija koja dokazuje namjenski utrošak sredstava mora biti u originalu ili ovjerenoj kopiji (ugovori, računi sa izvodom iz banke kao dokaz o izvršenom plaćanju računa, i sl.)

**Član 13.**

**(Monitoring i evaluacija)**

(1) Monitoring i evaluaciju Programa će vršiiti Komisija koju će rješenjem imenovati ministar.

(2) Komisija će imati obavezu da prati realiazciju Programa i da jednom godišnje izvještava ministra o realiazciji istog.

(3) Po okončanju obaveza koje je preuzeo korisnik, Komisija za monitoring će izvršti provjeru namjenskog utroška sredstava.

(4) Po završetku Programa realizirati će se aktivnosti evaluacije sa korisnicima Programa, ali i drugim akterima uključenim u Program.

(5) Komisija će biti u kontinuiranom kontaktu sa krajnjim korisnicima Programa kako bi se stekao uvid u razvoj njihovih preduzeća/obrta, novo zapošljavanje i slično, ali i prepreke sa kojima se susreću.

**Član 14.**

**(način realizacije sredstava)**

1. U slučaju nedostatka sredstava u Budžetu obustavlja se realizacija dodjele sredstava u potpunosti ili djelimično, srazmjerno nedostajućim sredstvima.

**Član 15.**

**(stupanje na snagu Programa)**

Ovaj Program stupa na snagu danom njegovog donošenja.

|  |  |
| --- | --- |
|  |  MINISTAR |
|  |  |
|  |  |
|  |  dr. sci. Edin Ramić  |
| Broj: 03-32-3-39/20 |  |
| Sarajevo, 12.03.2020. godine |  |